# Teklatu-adierazlearen eskuliburua

Teklatu-adierazleak teklatu aktiboen taldea erakusten du, eta taldeen artean aldatzeko aukera ematen du.

2004
Angela Boyle
2004
Sergey Udaltsov
GNOMEren dokumentazio-proiektua
2.8
2004-08

Baimena ematen da dokumentu hau kopiatu, banatu eta/edo aldatzeko Free Software Foundation-ek argitaratutako GNU Dokumentazio Librearen Lizentziaren 1.1. bertsioan edo berriago batean ezarritako baldintzak betetzen badira; Atal Aldaezinik, Aurreko azaleko testurik eta Atzeko azaleko testurik gabe. GFDL lizentziaren kopia esteka honetan edo eskuliburu honekin batera ematen den COPYING-DOCS fitxategian aurkituko duzu.

Eskuliburu hau GFDL lizentziarekin banatzen diren GNOME eskuliburuen bildumakoa da. Eskuliburu hau bildumatik bereizita banatu nahi baduzu, bana dezakezu, baina eskuliburuari lizentziaren kopia bat gehitu beharko diozu, lizentzian bertan 6. atalean azaltzen den bezala.

Enpresek euren produktu eta zerbitzuak bereizteko erabiltzen dituzten izen asko marka erregistratu moduan hartu behar dira. Izen horiek GNOMEren edozein agiritan agertzen direnean, eta GNOMEren Dokumentazio Proiektuko kideak marka komertzialak direla konturatu badira, orduan izen horiek maiuskulaz idatzita egongo dira, osorik edo hasierako letra maiuskulaz jarrita.

DOKUMENTUA ETA DOKUMENTUAREN BERTSIO ALDATUAK GNU DOKUMENTAZIO LIBREAREN LIZENTZIAREN BALDINTZEN ARABERA EMATEN DIRA, ETA ONDOREN ZEHAZTEN DIRENAK ONARTZERA BEHARTZEN DUTE:

1. DOKUMENTUA "DAGOEN-DAGOENEAN" EMATEN DA, INOLAKO BERMERIK GABE, EZ ESPRESUKI ADIERAZITAKORIK ETA EZ INPLIZITURIK ERE; BESTEAK BESTE (MUGARIK GABE), EZ DA BERMATZEN DOKUMENTUA EDO BERTSIO ALDATUA AKATSIK GABEA DENIK, MERKATURATZEKO EDO XEDE JAKIN BATERAKO EGOKIA DENIK EDO ARAURIK HAUSTEN EZ DUENIK. DOKUMENTUAREN EDO DOKUMENTUAREN BERTSIO ALDATUAREN KALITATEARI, ZEHAZTASUNARI ETA PERFORMANTZIARI BURUZKO ERANTZUKIZUN OSOA ZUREA DA. DOKUMENTUREN BATEK EDO BERTSIO ALDATUREN BATEK EDOZEIN MOTATAKO AKATSIK IZANEZ GERO, ZUK (EZ HASIERAKO IDAZLEAK, EZ EGILEAK ETA EZ INONGO KOLABORATZAILEK) ZEURE GAIN HARTU BEHARKO DUZU BERRIKUSTEKO, KONPONTZEKO EDO ZUZENTZEKO BEHARREZKO ZERBITZU GUZTIEN KOSTUA. BERME-UKATZE HAU LIZENTZIA HONEN FUNTSEZKO ZATIA DA. EZ DA BAIMENIK EMATEN EZEIN DOKUMENTU EDO BERTSIO ALDATU ERABILTZEKO, BALDIN ETA EZ BADA BERME-UKATZE HAU ONARTZEN.

2. EZINGO DA INONGO ZIRKUNSTANTZIA EDO LEGE-TEORIARIK OINARRI HARTU --EZ ERANTZUKIZUN ZIBILARI BURUZKORIK (ZABARKERIA BARNE HARTUTA) EZ KONTRATUARI BURUZKORIK, EZ BESTERIK-- DOKUMENTU HONEN EDO BERTSIO ALDATU BATEN EGILEA, HASIERAKO IDAZLEA, EDOZEIN KOLABORATZAILE EDO BANATZAILE, EDO ALDERDI HORIEN EDOZEIN HORNITZAILE BESTE PERTSONA BATEN AURREAN ERANTZULE EGITEKO, PERTSONA HORREK EDOZEIN MOTATAKO KALTE ZUZENEKO, ZEHARKAKO, BEREZI, INTZIDENTAL EDO ONDORIOZKOAK JASAN DITUELAKO, BESTEAK BESTE (MUGARIK GABE), BEZEROAK GALTZEAREN, LANA ETEN BEHARRAREN, ORDENAGAILUAK EZ IBILTZEAREN EDO GAIZKI IBILTZEAREN ONDORIOZKO KALTEAK, EDO DOKUMENTUA NAHIZ HAREN BERTSIO ALDATUAK ERABILTZETIK ONDORIOZTATZEN DIREN EDO ERABILERA HORREKIN ZERIKUSIA DUEN EDOZEIN KALTE EDO GALERA, ALDERDIARI KALTE HORIEK GERTA ZITEZKEELA ADITZERA EMAN BAZAIO ERE.

Angela
Boyle

    aboyle@aboyle.com

Sergey
Udaltsov

    svu@gnome.org

Eskuliburu honetan Teklatu-adierazlearen miniaplikazioaren 2.8 bertsioa azaltzen da.

## Ohar-bidaltzea

Teklatu-adierazlearen miniaplikazioari edo eskuliburu honi buruzko akatsen berri emateko edo oharrak bidaltzeko, GNOMEra oharrak bidaltzeko orrian aurkituko dituzu argibideak.

## Sarrera

Teklatu-adierazleak teklatu aktiboen taldea adierazten du. Miniaplikazioak erakusten du erabiltzen ari zaren taldea. Miniaplikazio estandarraren laster-menuaz gain, Teklatu-adierazlearen miniaplikazioaren laster-menuak aukera ematen dizu miniaplikazioaren Hobespenen tresna abiarazteko, eta hizkuntza taldeen artean aldatzeko.

Teklatu-adierazlea panel batean gehitzeko, egin klik eskuin-botoiarekin panelean, eta aukeratu Gehitu panelari. Hautatu Teklatu-adierazlea, Gehitu panelari elkarrizketan, eta hautatu Ados. Informazio gehiago lortzeko, ikus Objektu bat panel bati gehitzea.

Teklatua hobespen-tresna irekitzeko, aukeratu Ireki Teklatuaren hobespenak, miniaplikazioaren laster-menuan. Baliteke elkarrizketa horretan konfiguratu behar izatea teklatua (aukeratu modeloa, diseinuak, aukerak, etab.). Teklatuaren hobespenak ezartzeari buruzko laguntza lortzeko, ikus Teklatuaren hobespenak konfiguratzea.

## Hizkuntza aldatzea

Lehenik eta behin, talde bat karaktere multzo bat da, hizkuntza batentzat edo hizkuntzarekin lotu gabeko karaktere multzo batentzat, dvorak-entzat esate baterako. Hizkuntza bakoitzak azpimultzo bat baino gehiago izan dezake, eta azpimultzo bakoitzari talde esaten zaio. Modu bat baino gehiago dago teklatuan erabiltzen ari zaren taldea aldatzeko.

Saguarekin klik egitea

  Miniaplikazioaren panel-ikonoan klik eginez taldeen artean alda zaitezke. Uneko konfigurazioak erabakitzen du taldeak aldatzeko zikloa.

Laster-menua

  Talde jakin bat aukeratzeko, hautatu laster-menuko Taldeak. Han, aukeratu joan nahi duzun taldea.

Teklatua

  Teklatua hobespen-tresnan, teklatuko taldeen artean aldatzeko erabili nahi duzun tekla ezar dezakezu. Aukeratu miniaplikazioaren laster-menuko Ireki Teklatuaren hobespenak, eta hautatu erabili nahi duzun tekla Esleipen-aukerak fitxan, Taldea aldatzeko portaeraren azpian.

Beste esleipen batzuk zerrendan gehitzeko, ireki Teklatua hobespen-tresna. Itxi Esleipenak fitxako beste esleipenak.

## Esleipen-ikuspegia

Aukeratu miniaplikazioaren laster-menuko Esleipen-ikuspegia, uneko teklatu-esleipenen diagrama bat ikusteko.

Esleipen-ikuspegia leihoan, sakatu teklatuko tekla bat, haren adierazpena diagraman nabarmentzeko.

Diagramako tekla bakoitzak lau karaktere arte ditu. Hainbat teklatu-aldatzailek sor ditzakete, esate baterako:

- Ezker-behealdeko karaktererako, sakatu tekla bakarrik.

- Ezker-goialdeko karaktererako, sakatu tekla Maius teklarekin.

- Eskuin-behealdeko karaktererako, sakatu tekla hirugarren mailako aldatzailearekin.

- Eskuin-goialdeko karaktererako, sakatu tekla, Maius eta hirugarren mailako aldatzailea.

Lehenespenez, ez da teklarik esleitzen hirugarren mailako aldatzaile gisa jarduteko. Tekla bat hirugarren mailako aldatzaile gisa esleitzeko, erabili Teklatuaren diseinuaren aukera-hobespenak.

## Pluginak

Teklatu-adierazlearen pluginak elkarrizketa irekitzeko, hautatu laster-menuko Pluginak. Uneko pluginak Plugin aktiboen arean ikusten dira.

Pluginak gehitzea

  Sakatu Gehitu. Gehitu plugina leihoan, hautatu Erabilgarri dauden pluginak area, eta egin klik Ados botoian.

Pluginak kentzea

  Hautatu kendu nahi duzun plugina, Plugin aktiboak arean, eta hautatu Kendu.

Pluginen zerrendako elementuak lekuz aldatzea

  Plugin aktiboen areako plugin-zerrendako elementuak gora eta behera mugitzeko, hautatu mugitu nahi duzun plugina, eta egin klik Gora edo Behera botoietan. Teklatuko gezi-teklak erabil ditzakezu hautapen-puntua gora eta behera mugitzeko.

Plugin baten propietateak aldatzea

  Pluginen propietateak aldatzeko, hautatu nahi duzun plugina, eta egin klik Propietateak botoian. Plugin bakoitzak bere propietateak ditu.